Fel kell tennünk magunknak a kérdést:
John Lennon halála miért érintett meg ilyen mélyen ennyi embert?
És most imádkozzunk csendben tíz percet,
ahogy Yoko Ono kérte,
- John Lennon lelkéért! - Hölgyeim és uraim,
kérem, kapcsolják ki a rádiókat!
CSAK AZT MONDTA, ADJUNK ESÉLYT A BÉKÉNEK
RENDŐRSÉGI KORDON
Kérem, most ne adjanak-vegyenek semmilyen emléktárgyat!
Meditáljanak némán magukban!
Most kezdjük.
Imádkozzunk mindannyian! Köszönöm!
ESÉLYT A BÉKÉNEK
RENDŐRSÉGI KORDON ÁTLÉPNI TILOS
Hagyják el az utcát!
1980. december 8-án
John Lennont meggyilkolták New York-i otthona előtt.
Rendben, mindenki az utca másik oldalára! Gyerünk!
Hihetetlen, hogy egy ilyen nagyságrendű bűncselekmény
és az ügy soha nem került bíróság elé.
Az esküdtszéket ma kellett volna kiválasztani,
de a tárgyalóteremben...
BÜNTETÉS-VÉGREHAJTÁS
...kiderült, nem lesz esküdtszéki tárgyalás.
Szóval, a tények a történtekről
soha nem kerültek nyilvánosságra.
Az egész világ tudja, ki volt John Lennon.
És most próbáljuk ésszel felérni...
Megpróbálunk képet kapni a feltételezett gyilkosáról.
És mivel sötétben tapogatóztak,
összeesküvés-elméletek születtek.
Ezekben az FBI-aktákban azt írják,
Lennon politikai veszély.
IGAZSÁGÜGYI MINISZTÉRIUM
TITKOS
A legmagasabb szinten tettek lépéseket a Lennon-problémával kapcsolatban.
Most, 40 év után,
a tanúk először szólalnak meg.
Sok idő eltelt. Kikívánkozik belőlem.
Nem tudom. Most az egyszer elmondom.
Végeredményben ez egy utazás egy gyilkos elméjébe.
A merénylet kapcsán, amelyben egy zenei géniuszt gyilkoltak meg,
és az egyik legszókimondóbb békepártit, akit a világ valaha is látott.
Soha senki nem adott teljes esélyt a békének.
Gandhi és Martin Luther King megpróbálták,
de lelőtték őket.
ZABHEGYEZŐ
1. rész
Az utolsó nap
NARRÁTOR: KIEFER SUTHERLAND
Az 1970-es évek végén John Lennon visszavonult a nyilvánosságtól.
A Dakota-ház hetedik emeletén lakott
a New York-i Central Park peremén,
ahová visszavonult feleségével, Yoko Onóval, és kisfiával, Seannal.
Laurie Kaye, az RKO Radio producere,
1980. december 8-án New Yorkba repül
álmai melójára: egy interjúra John Lennonnal.
Nekem ez többet jelentett bárminél...
AZ RKO RADIO PRODUCERE
...mert John volt a példaképem, a bálványom.
Mindig is Beatles-rajongó voltam, szóval nagyon izgultam.
John már öt éve egyáltalán nem volt a szakmában,
de addig még egy interjút sem adott.
Gyakorlatilag teljesen eltűnt.
Az asszisztensek beengedtek minket.
Elnézést a késésért!
Én mindig várom, hogy rám csörög, de ő csak...
Bejött és leült.
Yoko egy másik széken ült.
Nem, nem... Mert ők csak vártak, tudod.
Ez élete legutolsó interjúja.
Mi ez? Egy mikrofon.
- Oké, hadd lazuljak el! - Így, ennyi.
14.30
Halló! Halló! Próba. Próba.
- Hallani? - Hallani.
Hallani, drágám.
Oké, mehet, ha kész vagytok, igen.
Milyen érzés öt év hallgatás után
megmutatni magatokat az embereknek?
Annyit mondok: „Most itt vagyok. Hogy vagytok?
A ti párkapcsolatotok milyen?
Túljutottatok a hullámvölgyeken?
A 70-es évek szívás volt, nem? Hát itt vagyunk.
Próbáljuk meg, hogy a 80-as évek jók legyenek, érted?”
Csodálatos volt beszélgetni vele az egész politikai álláspontjáról.
VÉGE A HÁBORÚNAK!
Az embereknek hatalmuk van.
Hatalmuk arra, hogy olyan társadalmat teremtsenek, amilyet akarnak.
És szerintem itt az ideje a változásnak.
Azt hisszük, hogy szétszakadtunk ilyen tagolódott darabokra:
országokra, nemekre, fajokra.
Ez egy vicc.
Képzeld el, hogy nincsenek országok, nincsenek vallások!
Csak képzeld el!
Olyan szörnyű lenne?
Tele volt örömteli izgalommal, hogy visszatér a zenéhez.
Látszott a szemében, mit jelentett ez neki.
Minden művész vagy költő szerepe, hogy próbálja kifejezni, amit mind érzünk.
Ez a feladat.
Nem prédikátorként, nem vezetőként, hanem mindannyiunk tükörképeként.
És szerintem a munkám nem lesz befejezve, amíg meg nem halok.
És remélem, az még nagyon-nagyon soká lesz.
Mialatt Johnt interjúvolják a Dakota-házban,
rajongók csoportja gyűlt össze az utcán.
Jay Hastings recepciós szemmel tartja őket.
Miért nem beszélt még erről soha?
Mostanáig.
Nem akartam semmi bajt.
RECEPCIÓS
De most?
Sok idő eltelt. Kikívánkozik belőlem.
Nem tudom. Most az egyszer elmondom.
NÉV: JAY HASTINGS ALÁÍRÁS - IRODAI ALKALMAZOTT
Mi a recepciós dolga?
Többnyire csak biztonsági feladat,
de semmi fegyver vagy spray, semmi ilyesmi.
Csak egy pánikgomb a pulton, ha probléma adódna.
Mindig akadtak, tudja,
emberek az utcán, akik bekiabáltak a kapun.
Csak úgy visszhangzott az udvaron.
„Hé, John!” Tudja, ilyesmik.
„Nincs itt.” „Senki sincs... Senki sincs itthon. Sipirc!”
Aznap este Joe Many portás is a Dakotában dolgozott.
Már így is sokan ácsorogtak ott.
Rajongók zsúfolódtak össze a bejárat előtt.
Tudták, hogy ha elég sokáig várnak...
PORTÁS
...akkor ki tudják figyelni, mikor járnak el
sétálni vagy reggelizni, ebédelni,
vagy mikor ülnek autóba a stúdióba menet.
A Dakota előtt gyülekezők egyikén
megakadt Joe szeme aznap délután.
Egy kerekded, pocakos fickó volt.
Nem mozgott a tömeggel, tudja.
Ez a fazon... A többiek mozogtak, ő meg mögöttük volt valahogy.
Mintha hallgatózna.
Megkérdeztem tőle: „Mit csinál maga itt?”
Azt mondta, szeretne autogramot kapni Johntól.
És fura, de arra is emlékszem, hogy azt mondta,
nem igazán szereti a zenéjét, de gyűjtő,
és ilyesmiket gyűjt... Én úgy emlékszem, hogy azt is mondta,
hogy lepkéket gyűjt, vagy valami ilyen fura dolgot.
Mikor megy ez adásba?
- Szeretem meghallgatni ezeket, ha... - Küldök másolatot.
Ó, jó... Soha nem a... Szeretem meghallgatni.
Yokót felhívták, és azt mondta Johnnak: „Jesszus, mennünk kell!”
Mit írt?
- Nem látom. - Azt, hogy ez a tiéd.
Átírom golyóstollal is.
És a kettő között
az lesz az érzésed, hogy meg tudod...
Yoko, már csinálom.
LAURIE-NAK SZERETETTEL: YOKO ONO
Ez a csodás pár...
Úgy éreztem, tényleg kapcsolatot teremtettem velük.
Örömmel! Én... Tudja...
Odavagyok az emberekért, tudja.
Úgy volt, hogy az estét a stúdióban töltik.
16.30
Mind együtt hagytuk el az épületet.
Határozottan többen voltak a Dakota előtt...
A Beatles, John Lennon rajongói... ott voltak, amikor megérkeztünk.
Mindannyian kimentünk,
és ez a meglehetősen idegesítő fickó odajött hozzám,
és elkezdte kérdezgetni: „Beszélt vele?
Kapott tőle autogramot?
Beszélt vele? Kapott tőle autogramot? Beszélt vele? Kapott tőle autogramot?”
Azt hittük, hogy a fickó elmegy. De nem ment.
John és Yoko beszállt a limuzinba. Elhajtottak.
Ez a fickó megint odajött hozzám.
„Na? Na? Na? Mit mondott? Mit mondott?”
Én sarkon fordultam, és elsétáltam.
John és Yoko a stúdióba tartanak,
az új kislemez utolsó simításaira Jack Douglas producerrel.
Ezen a felvételen dolgoztunk.
Nagyon jól éreztük magunkat.
LEMEZPRODUCER
Teljesen visszatért, tudja.
Olyan volt, mint... Szárnyalt az önbizalma.
Csinálunk egy zoomot, Bob!
- Ja. - Hol van?
Az első a fókusz, a hátsó a zoom,
vagy itt fent ez a két gomb.
A filmek.
A jó film az, amitől te is filmet akarsz csinálni.
Bár én csináltam volna!
A franc, simán megcsinálnám.
Vagyis ha hallok egy jó lemezt, meg akarom csinálni.
Én is csinálni fogok egy ilyet.
- Harmincegy és 32, igaz? - Ja.
Küldd át a zajszűrőn, és igazíts a hangnemen egy...
Ha egyszer belevágtunk, a kreativitása igazán...
Érezni lehetett.
Oké.
Minden rendben ment.
Úgy értem, majd’ kibújt a bőréből.
John boldog családi élete,
különösen az apai szerepe Sean kisfia apjaként,
arra ösztönözte, hogy újra zenéljen.
Ott a tévéképernyőn, a képernyőn Sean egyik képe volt.
Szóval amikor felnéztél a hangszórókra, ott volt ő.
Végig kint volt a képe ott fent,
szóval állandóan engem nézett.
Minden Seanról szólt.
Azt mondja: „Nem tudok leállni.
Úgy érzem, lendületben vagyok, és nem akarok leállni.”
Mivel öt éve nem voltam stúdióban,
ezért hozzászokott, hogy állandóan ott vagyok.
Aztán egy nap felült és azt mondta:
„Tudod, mi leszek, ha nagy leszek?”
Én kérdem: „Nem, mi leszel?”
Egyenesen a szemembe nézett, és azt mondta: „Apuka.”
Nem tudom, hogy azért-e, mert ugyanazon a napon született, mint én.
Úgyhogy majdnem ikrek voltunk.
Ha levert hangulatban vagyok, ő is elkezd olyan lenni.
Szóval már van több okom rá, hogy egészséges és vidám maradjak.
Seannal töltöttem az időmet, és hirtelen dalok születtek bennem.
Nem próbálok versenyezni a régi önmagammal.
Paul és én egy csomó dalt csináltunk akkoriban,
de aztán kezdett nem akkora öröm lenni, mint volt.
És próbálok visszamenni és élvezni.
Mindig azt hiszik, hogy: „John és Yoko összejöttek,
erre feloszlik a Beatles.”
Pedig mi régebb óta együtt vagyunk, mint a Beatles.
Még este befejeztük a keverést, és azzal túl voltunk a nehezén.
Tudtuk, hogy megvagyunk.
És amikor... Tudja, utoljára úgy láttam,
hogy beszállt a liftbe a tizedik emeleten.
Ahogy a liftajtó becsukódott,
ott állt pont előttem, széles mosollyal.
Olyan boldog volt, hogy minden jól megy!
Az egy ragyogó nap volt.
És csak annyit mondott:
„Reggel kilenckor találkozunk.” Majd’ kiugrott a bőréből.
22.40
Ez a fickó ott volt az épület bejáratánál.
És kérdeztem tőle: „Miért van még itt?”
Azt mondta: „Yoko autogramját szeretném megkapni.”
Aztán én megint lementem.
Egy limuzin elviszi Johnt és Yokót haza a Dakotába.
Richard Peterson New York-i taxisofőrnek ugyanerre az úti célra van fuvarja.
Felvettem azt a két fazont.
Duma, duma, duma a hátsó ülésen.
Azt szokták mondani, nem figyelünk, pedig de.
TAXISOFŐR
Mi, taxisok mindent hallunk, mi megy hátul.
A Dakotába mentek egy buliba.
22.48
Odahajtottunk elé.
Megálltam egy limuzin mögött.
Yoko kiszáll,
és elindul a Dakota-ház felé, még John előtt.
Közeledett... a műszakom vége.
És durranást hallottam... Tudja, becsapódó kocsiajtót... Bumm!
Ó, biztos John Lennon fog most kiszállni, és én még soha nem láttam élőben.
Olyan volt, hogy: „Ó, John Lennon!” Elmondhattam, hogy láttam John Lennont.
És hallani lehetett, ahogy jön, mert fürgén lépkedett.
Tudja, hallani lehetett a...
Akkor megláttam.
Megláttam őt magát.
Lennon bement, és azt mondja ez a kölyök, hogy:
„John Lennon!” És aztán... Ott állt.
Tagbaszakadt, vaskos fazon.
Ránézek, kinézek a szél...
szélvédőn a taximból.
És látom, ahogy lelövi Lennont.
Öt lövés.
Ez a fazon most lőtte le John Lennont.
Elrohan mellettem. Azt mondja: „Meglőttek.”
Máris vér folyt a száján,
és a padlóra zuhant.
Félig a hátára gördítettem, és levettem a szemüvegét,
feltettem a pultra.
És Yoko sikoltozott, tudja: „Hívjatok mentőt, hívjatok mentőt,
hívjatok mentőt!” Tudja.
Szóval előrerohantam az irodába.
Jay ott állt csuromvéresen, és egy mukkot sem szólt hozzám.
Úgyhogy elmentem a pult mellett,
és John ott feküdt elterülve.
Nyugodtan, meg se mozdult, semmi.
És Yoko az ölében tartotta a fejét.
Lelőtte.
Azt hittem, filmet csinálnak.
Erre gondoltam.
Azt hittem, filmet csinálnak,
de nem voltak se fények, se kamera, semmi.
Akkor leesett: „Hé, ez nem is film.”
De a fazon még mindig ott állt a pisztollyal.
Állt ott nyugodtan, mint egy faszent, mint egy faszent.
Szokatlan módon a merénylő a helyszínen maradt,
és aki elsőnek ért a helyszínre, Peter Cullen.
Bejött a hívás, hogy lövések dördülhettek.
Amikor megálltunk a Dakotával szemben, valaki futva odajött hozzám.
Az épület felől rohant.
NEW YORK-I RENDŐR
Azt mondja: „Biztos úr, óvatosan! Valaki lövöldözik ott.”
Én meg: „Ó, Jézusom, már megint!”
Az egész élete lepereg az embernek abban a pár másodpercben.
Körülnéztem. Láttam, hogy senki nem mozdul.
Olyan volt, mint egy kép.
Az egyetlen a portás volt, akit ismertem onnan, és mondom:
„Mi a fene folyik itt?” Ő odamutat: „Most lőtte le Lennont.”
A következő kiérkező rendőr Herb Frauenberger volt.
A nyugati oldalra parkoltunk.
NEW YORK-I RENDŐR
A dolog úgy állt, hogy volt két autónk
a boltív két oldalán, a fényszórók a boltívet világították.
A másik egység a falhoz szegezett egy fickót.
Feltettük a karperecet. És fura volt.
Egyáltalán nem ellenkezett.
Semmiféle ellenállást nem tanúsított.
Sőt, bocsánatot is kért.
Azt mondja: „Jesszus, bocs, fiúk... tönkretettem az estéjüket.”
Én meg: „Most ugrat.”
Mondom: „Maga az egész életét tette most tönkre.
Mégis mi az ördögöt képzelt?”
Valaki kiabált: „Van bent egy meglőtt ember.
Van bent egy meglőtt ember.” Bementünk... kihúzott pisztollyal, persze.
És az első, amit megláttam, hogy fekszik a földön valaki.
Nem tudom, hogy él-e. Nem mozog.
Szóval mondom: „Talán van pulzusa.”
Elfordítottam egy kicsit a fejét,
hogy oda tudjak nyúlni, hogy érzem-e a pulzusát,
és nagyon gyenge pulzusa volt.
Valaki mögülem, tudja... azt mondta:
„Ez John Lennon.” És akkor leesett.
Mondom: „Atyaég, ez John Lennon!”
Addigra már tömeg verődött össze,
és mi kivittük, betettük az autónkba, és így...
„Vigyük innen a fenébe!”
Rádión beszóltunk a kórházba,
de nem mondtuk, hogy Lennon az, a riporterek miatt,
mert figyelték a rendőrségi rádiót...
Nem akartunk ott cirkuszt.
Johnt a Roosevelt Kórházba szállították...
ROOSEVELT KÓRHÁZ
...Manhattan egyik legjobb traumatológiájára.
INTENZÍV OSZTÁLY
Tudtuk, hogy meglőtték.
Tudtuk, hogy szörnyen vérzik.
John Lennon volt a kedvenc Beatles-tagom.
SÜRGŐSSÉGIS NŐVÉR
És gondoltam, hogy milyen tragikus, hogy ez volt az egyetlen alkalom,
amikor találkoztam vele.
SÜRGŐSSÉGI ROOSEVELT KÓRHÁZ
Lerohantam. Kérdezem: „Mi a helyzet?”
Mondják: „Lőtt sebünk van.”
Fölé hajoltunk.
Dolgoztunk rajta, bekötöttük az infúziót...
SÜRGŐSSÉGIS ORVOS
...pumpáltuk a szívét, és... ritmusra.
Intubálták. Lélegeztették.
És hirtelen valaki azt mondja:
„Hé, olyan, mint John Lennon.”
Mondom: „Nem, az nem lehet, nem.”
És elkezdik végignézni a ruháit, és ott a pénztárcája.
Van benne pár kép róla és
Seanról és Yokóról, a háttérben egy fehér Rollsszal.
És akkor így: „Istenem, ez John Lennon!”
Miközben az orvosok még küzdenek Lennonért,
a lövöldözés híre elkezd terjedni.
Megdöbbentő hír érkezett az imént.
Egy férfit, akit előzetesen John Lennonként azonosítottak,
a Beatles egykori tagját, lelőtték a Central Park West negyedben,
a Dakota előtt, ahol John Lennon él.
A rendőrség a Roosevelt Kórházba szállította.
Ha ma este további hír jön, itt beszámolunk róla.
Próbáljuk elérni a rendőrséget,
a kórházat, a feleségét, Yoko Onót, hogy megtudjuk,
mit mondanak, és hogy részleteket halljunk arról,
hogy mi is történik.
A szerkesztőségek próbálnak lépést tartani az esettel,
de Lennon sérüléseinek valódi mértéke nyilvánvalóvá válik
a kezelőorvosai számára.
IMA
Tényleg... a kezünk ott volt a szíven,
és csak nyomtuk, mintha attól...
Próbáltuk dobogásra bírni.
Egyre csak pumpáltuk.
És reméltük, hogy valami majd...
Hogy valami életjelet ad.
De sajnos ez nem volt elég.
Azt hiszem, összesen 45 perc telt el, mielőtt nyilvánvaló lett, tudja,
hogy hiábavaló és akkor...
kimondtuk rá, és abbahagytuk.
A légyzümmögést is hallani lehetett volna.
Tenne még valamit az ember, tudja, de akkor
abbahagyja, és tényleg nincs... Nincs mit mondani, tényleg.
Sajnos nagyon nagy a csend.
Amikor kimondtuk rá, és vége volt...
SÜRGŐSSÉGIS NŐVÉR
...kijöttünk abból a teremből, és a kórházi zenelejátszó az „Imagine”-t játszotta.
Az volt mindenkinek a pillanat, hogy: „Ó, a francba!”
Talán ha ezt vagy azt csinálom... Olyan érzés, mintha felsülne az ember.
Légy áldott! Isten áldjon!
Isten áldjon!
Dolgoztam, és feljött a feleségem.
Sápadt volt, és azt mondta: „Mondanom kell valamit.”
Majd azt mondta, hogy Johnt lelőtték.
Azonnal taxiba vágódtunk, és a taxiban szólt a rádió,
és csak erről beszéltek.
Ismétlem, John Lennont, az egykori Beatles-tagot, két lövés érte
a hátán, és jelenleg egy New York-i kórházban van.
Az állapotáról egyelőre nem érkezett jelentés.
Jack Douglas lemezproducer és felesége
megérkeznek a kórházba, de nem engedik be őket.
Jack Douglas. Nemrég még vele voltam.
Távozzon, uram! Megértjük, de el kell mennie.
Nem lehet. Yoko itt van? Fred itt van?
Itt van. Yoko itt van.
Szólna neki valaki, hogy itt van Jack?
Megmondaná, kérem, Yokónak, hogy itt van Jack, kérem?
Azt hittem, hogy meglőtték, de, tudja, életben van.
Ebben... Tudja, csak ebben tudtam reménykedni.
- Kérem, szóljon! - A legközelebbi barát.
Öt perccel azelőtt ment el tőlem, hogy hazament.
Ő a legjobb barátja. Ő a legjobb barátja.
Yokónak szüksége van valakire.
Tegye meg, és szóljon, hogy itt van Jack!
Ekkor az orvosi személyzetre hárul a feladat,
hogy közöljék Yokóval John halálát.
Letérdelt, és én letérdeltem mellé.
Átkarolt, én pedig ismételgettem, hogy nem volt fájdalma.
Nem félt.
Akkor Yoko azt mondta: „Haza kell mennem.
Látnom kell a fiamat!”
Nem akarta, hogy a rádióból, a tévéből vagy bárhogy máshogy hallja.
Az épület előtt persze minden tele volt velük.
Tudja, riporterekkel.
Úgyhogy mondtam: „Szóljon a sofőrnek, hogy kerüljön az 59. utca felől,
és majd kikísérjük az oldalajtón!”
Úgyhogy ezt is csináltuk.
RENDŐRSÉG
Betettük a kocsiba, és visszavittük a Dakotába.
Ott maradtunk, amíg be nem jelentették, hogy elment.
De...
az kibaszott rémes volt.
Harmadik kísérlet.
Lennon halálhíre megállíthatatlanul terjed...
3. KÍSÉRLET, 5 YARD
...és a Monday Night Football kommentátorainak
adáson kívül meg kell beszélniük,
hogy elmondják-e az országnak.
Nem hinném, hogy ez a játékhelyzet
alkalmas a hír közlésére.
- Szerinted? - Abszolút alkalmas.
- Te... Igen? - Naná.
Neked... Be kell mondanunk. Tudjuk. Be kell mondanunk.
- Rendben. - Én nem... Várj!
- Tragikus perc ez... - Jó.
...és meg fogja rázni az egész világot.
Rendben. Majd én bemondom.
Kimondhatatlan tragédiát
erősített meg a New York-i ABC News.
John Lennont lelőtték az apartmanháza előtt,
majd a Roosevelt Kórházba siettek vele, ahol a beérkezését követően elhunyt.
Nehéz visszatérni a meccshez ez után a hír után.
Valóban az. Három másodperc maradt.
Hogy tudta meg a Monday Night Football?
Szóval, amikor bevittük Lennont, volt ott egy fickó egy hordágyon.
Producer volt, azt hiszem, az egyik hírszolgáltatónál.
Motorozott, és elütötte egy taxi.
Így természetes, hogy elcsípte az egyik zsarut,
és amikor a zsaruk elmondták neki, a következő percben az ABC News is tudta.
És aztán persze, tudja, már mindenki tudta.
Egy, két. Egy, két. Teszt, teszt, teszt.
- Olvassátok be a vezető hírt! - Egy, két. Teszt, teszt.
VEZETŐ HÍR
A hír ma este érkezett a United Press Internationaltől.
Az egykori Beatles-tag, John Lennon elhunyt.
Meggyilkolták ma este a manhattani lakásánál.
Meglőtték, a híradás szerint háromszor.
Életveszélyes sebekkel a Roosevelt Kórházba szállították,
de ott meghalt.
RENDŐRSÉGI KORDON ÁTLÉPNI TILOS
Perceken belül több százan, majd több ezren
gyűlnek össze a Dakota-ház előtt.
Mindenki hátrébb! Hagyják el az úttestet!
Hagyják el az úttestet!
Nem halt meg.
Csak azt mondják.
Tudja, hogy orvosi bejelentés?
Igen, de nem érdekel.
Azért mondják, hogy elmenjenek az emberek.
Nem halt meg. John Lennon nem lehet halott.
Rendben, vissza! Hagyják el az utcát...
A dolog, amibe éveken át beleőrültem,
az az volt, hogy normál esetben hazamentem vele.
Szóval hányszor játssza le magában újra az ember, hogy a limuzinban van vele,
ő kiszáll, én kiszúrom ezt az őrültet,
aztán elkapom, és más lenne a világ?
Szóval túl sokszor játssza újra magában az ember, és kezd becsavarodni.
Közben a Dakotánál a rajongók az utcán gyászoltak.
Senki nem emlékszik ilyen gyászra
és sokkra, amit egy énekes-dalszerző halála okozott.
John Lennon és a Beatles nagyon különleges része volt
egy egész generáció életének.
Nem tudom, hova máshova mehetnék. Én... Én nem... Egyszerűen itt kell lennem.
Nem tudom, hogy magyarázzam meg.
Ide kellett jönnöm, hogy elhiggyem, tényleg megtörtént.
Hogy lehetséges, hogy valaki lelőtte John Lennont.
Ő egy zseni volt.
John az élete során több szeretetet adott,
mint a legtöbb férfi és nő a világon.
Márpedig a szeretet nem halt meg, akkor sem, ha John igen.
Bár ő meghalt, a szelleme tovább él.
És a szelleme bennünk él, és mindenkiben, aki itt élt.
A tömeges, nyilvános gyász hasonló feltörését
a világ minden táján megtapasztalták.
Az Atlanti-óceán mindkét partján reagálnak
az egykori Beatles-tag, John Lennon hajnali megölésére.
Lennont New York-i otthona előtt lőtték agyon.
Az angliai Liverpool különleges hely volt ma.
A téli napsütésben Liverpool főterére
ezrével érkeztek az emberek.
Az orvosok 110 embert láttak el, legtöbbjüket kimerültség miatt.
Munkásemberek voltak,
olyanok, akikkel John Lennon felnőtt.
Olyan emberek, amilyen egykor ő volt.
A sajtó eltökélten kitart amellett,
hogy beszéljen Lennon régi zenésztársaival.
Sokkolt a hír, tudja. Borzalmas.
Mikor... Hogy szerzett róla tudomást?
Felhívtak ma reggel.
- Ki hívta? - Egy barátom.
Tervezi, hogy odautazik a temetésre?
Még nem tudom.
Szívás, igaz?
Oké. Kösz! Viszlát! Jó éjt, fiúk!
Köszönöm! Megyek. Viszlát!
Lennon meggyilkolásának kezdeti sokkja után
a figyelem hamar a gyanúsítottra fordul, akit a rendőrség letartóztatott.
...nem rablás volt az indíték.
Vannak további feltételezései az ügyről?
Még nincs semmi ennél pontosabb.
A rablás azonban nem tűnik indítéknak.
Volt valami probléma a személy letartóztatása során?
Nem tudok róla.
Ron Hoffman nyomozót bízzák meg a nyomozás vezetésével.
Van fogalma arról, mi történt vele?
Elhagyta a lakását... Kiszállt
egy limuzinból az utcán... hazaérkezve,
és hátulról lelőtték a lakása előcsarnokában.
- Hangosabban! - Ötlete sincs, miért?
- Nem támadt vita? - Ezúttal nem.
Soha nem használjuk a „vezető nyomozó” kifejezést.
A tévéből folyton ezt lehet hallani.
Mi csak úgy hivatkoztunk rám, mint aki megkapta az ügyet.
NEW YORK-I NYOMOZÓ
És ha rosszul sül el, az az én hibám.
Szóbeszéd kapott szárnyra egy másik gyanúsítottról.
- Van... Van valóságalapja? - Nem tudom. Én...
Fiatal fiút mondott. Mennyire?
Szórakoznak velem. Nem tudom.
- Sajnálom! Csak... - Nem tudom. Húsz év körüli férfi.
Pár másodpercre láttam.
Azonnal tudtam, hogy hatalmas ügy lesz,
és a magunk részéről nem követhettünk el hibát.
Az elkövetőt letartóztatásba helyezték,
és a kapitányságra vitték, hogy eljárást indítsanak.
Olyan zsúfolt volt, amilyennek még sosem láttam.
És a telefon elkezdett csöngeni.
Mármint, hívásokat kaptam a világ minden tájáról.
A rám nehezedő nyomás sokkal nagyobb volt a szokásosnál.
- Sokkal nagyobb. - Főnök, főnök!
Főnök, főnök! Főnök!
A nyomozók kihallgatták fent,
próbálták kideríteni, mi jár a fejében.
Nem cellában van.
Egy irodában van, egy nyomozó irodájában.
Ott ül, és három vagy négy fickó beszélget vele.
Látták, hogy nem erőszakra hajlamos.
Ha ránézett az ember, azt mondta magában: „Ez a fazon lelőtt valakit?
Kizárt.” Úgy nézett ki, mint egy stréber főiskolás.
És megpróbálnak kiszedni belőle annyi információt, amennyit tudnak,
kicsit eljátszanak vele.
Próbálnak kicsit összebarátkozni vele, hogy kicsit jobban megnyíljon.
Ilyesmi volt a terv. Tudja.
Automatikusan, amikor valakit letartóztatnak,
felhívjuk a Bűnügyi Nyilvántartó Hivatalt.
Hogy megszerezzük az aktáját.
A priuszát, ahogy ők hívják.
Nem tudtunk semmit ennek az embernek a múltjáról.
Semmin nem tudtam elindulni. Semmin.
Nem létező volt.
Büntetlen előélettel érkezett ide, nem volt nyoma semminek.
Ahogy a hírek terjednek, a szemtanúk kezdenek jelentkezni.
A taxisofőr, Mark Snyder, megérkezik az őrsre.
Tudtam, hogy ült a fickó a taximban aznap, amikor robbant a hír.
Lennonról kérdezgetett.
TAXISOFŐR
Arra gondoltam, hogy ő lehet, aki tette.
Bementem a rendőrőrsre, ahol fogva tartották.
Elmondtam nekik a sztorit.
Éjjeli műszakban dolgoztam.
A belvárosba, észak felé hajtottam a 8. sugárúton.
Láttam, hogy valaki leint.
Úgy tűnt, hogy útitáska van nála, olyan volt, mintha a seregből jönne.
Az első, amit mondott, az volt, hogy: „Én vagyok a Rolling Stones producere.
Most jöttem vissza a Beatles lemezfelvételéről.
Újra összeálltak.” Mit lehet erre mondani?
„Ja, aha. Ja.”
Kérdeztem tőle: „Emlékszik valamelyik új dalra?”
Erre mérges lett, tudja. „Nem fogom elmondani magának.
Felejtse el!”
Eszelősen lapozgatott abban a füzetben, jegyzetfüzet volt.
Belenéztem a visszapillantóba, nem volt benne semmi, csak üres lapok.
Azt mondta: „Ott tegyen ki!” Úgyhogy befordultam, és kitettem.
Előbb megkerülte a kocsit, átjött a vezetőoldalra.
Letekertem az ablakot.
Kifizette a valamennyi cechet.
És azt mondta: „A nevem Mark David Chapman.
Emlékezni fog a nevemre.”
A nyomozócsoport számára világos,
hogy rendkívüli esettel van dolguk.
És a nyomozóknak sehogy nem állnak össze a dolgok.
Az egyik szokatlan dolog az volt, hogy amikor letartóztatták,
a Zabhegyező című könyvet olvasta.
Ott állt, és azt akarta, hogy elkapják.
Felszívódhatott volna Manhattan utcáin.
Akkor még ma is keresném.
Egyedül volt?
Összedolgozott vele valaki a biztos távolból?
Ha valaki megöl valakit, annak mindig van valami indítéka.
Neki mi volt az indítéka?
A KÖVETKEZŐ RÉSZBEN
Az FBI-aktákban azt írják, Lennon politikai veszély.
Kinyitom az ajtót, és ott állnak a srácok
az utca túloldalán.
Beszállok a kocsiba, jönnek utánam.
Hirtelen rájöttem, ez komoly.
El akarnak kapni.
Azért jöttünk, hogy hazahozzuk a fiúkat. Ne feledkezzünk meg a masinákról!
A legmagasabb szinten tettek lépéseket a Lennon-problémával kapcsolatban.
A feliratot fordította: Binder Natália